b"\n_START_ARTICLE_\nAriel Miguel Santiago Ibagaza\n_START_SECTION_\nBiografia\n_START_PARAGRAPH_\nJug\xc3\xa0 des de jove a les categories inferiors del Lan\xc3\xbas fins que el 1994 debut\xc3\xa0 a la Primera divisi\xc3\xb3 A de la lliga argentina de futbol amb el primer equip. Amb aquest club va guanyar una Copa Conmebol._NEWLINE_El 1998 comen\xc3\xa7a a jugar a la lliga espanyola de futbol amb el RCD Mallorca. El seu debut a la Primera divisi\xc3\xb3 espanyola va ser el 30 d'agost de 1998 al partit UD Salamanca 0-0 Mallorca. Amb el Mallorca jug\xc3\xa0 cinc temporades i va aconseguir una Copa del Rei i una Supercopa d'Espanya. A m\xc3\xa9s va quedar subcampi\xc3\xb3 de la Recopa d'Europa a l'\xc3\xbaltima edici\xc3\xb3 d'aquest torneig, que el RCD Mallorca va perdre contra la Lazio._NEWLINE_En 2003 fitx\xc3\xa0 per l'Atl\xc3\xa8tic de Madrid, equip amb el qual fou titular jugant seixanta partits de lliga en dues temporades. La temporada 2006-2007 torn\xc3\xa0 al Real Mallorca, on \xc3\xa9s titular indiscutible i un dels jugadors m\xc3\xa9s decisius de l'equip. El juliol de 2008, el Vila-real CF s'interess\xc3\xa0 amb el jugador argent\xc3\xad i fitx\xc3\xa0 per 2 milions d'euros, per 2 anys i cobrar\xc3\xa0 3 milions d'euros amb el club de la Plana. L'estiu de 2010 finalitza el seu contracte amb el Vila-real CF i fitxa per Olympiakos FC.\n_START_SECTION_\nInternacional\n_START_PARAGRAPH_\nNom\xc3\xa9s ha estat internacional amb la selecci\xc3\xb3 argentina en dues ocasions, encara que fou bastant habitual amb els equips inferiors."